Néprajzi múzeum
A néprajzi múzeum a patinás Toldalagi Palotában, Marosvásárhely legszebb 18. századi barokk épületében található. Gyűjteményében a népi textíliák, ünnepi és hétköznapi viseletek, a hagyományos népi mesterségek termékei és eszköztára mellett a vallásos életben fontos szerepet betöltő ikonok, illetve kortárs népművészeti alkotások is helyet kaptak.
Állandó kiállítás: Maros megyei városok és falvak világa 
Időszakos kiállítás: Maros mentiek a nagy háború lövészárkaiban 
Ez a múzeum nagyon tettszett, mert sok olyan dolgot láttam, amely a történelmünket és a kultúránkat mutatja be. 

Történelmi és régészeti múzeum
A várban található múzeum Marosvásárhely és térségének történelmét mutatja be, illetve népszerűsíti kulturális örökségét. A kiállítás anyaga a megye legfontosabb régészeti leletei és felfedezései mellett elsősorban az anyagi kultúra és az épített örökség területéről származik, emellett a térség modern és kortárs történelmének vetületeit is megjeleníti.
A Habsburg-parancsnokság épülete.
 Az épület két 17. századi házból áll, amelyeket egy középső szárny köt össze. Az épület nyugati szárnyában a XVII. században a városháza kapott helyet. Az épület a 18 században végbement Habsburg- beavatkozások hatására nyerte el a jelenlegi U-alakú alaprajzot, végső megjelenését az 1877-es rehabilitációja után nyerte el. Szintén ebből az időszakból származik az épület emeletén található tiszti társalgó, ahol az eredeti falfestés is fennmaradt (2010-ben restaurálták). Az épületet 2008-2014 között a Maros Megyei Múzeum újította fel. 
Ez a múzeum szintén érdekes volt, mivel először jártam itt. Nagyon tettszettek az itt kiállított dolgok. Ezek közül az üvegpadló tettszett a legjobban, mert olyan mintha a régi várrom felett lépkedtem volna.

Természettudományi Múzeum
A Maros Megyei Múzeum Természettudományi osztálya, illetve a Természettudományi Múzeum – ahogy a nagyközönség számára ismert – az egykori Székelyföldi Iparmúzeum épületében található, amely 1890 és 1893 között épült. Az épületet Kiss István építész és egyetemi tanár tervezte. Neoklasszikus stílusban épült, amellyel olasz reneszánsz elemek és görög elemek ötvöződnek. A szobrokat Róna József szobrászművész alkotta. A lépcsőházban található ólomüveg ablakok Fórgo István műhelyében készültek. 1957-ben az épületet a Maros Megyei Múzeum rendelkezésére bocsátották. A marosvásárhelyi Természettudományi Múzeum kezdetei 1952-re nyúlnak vissza. Jelenleg a Természettudományi Múzeum értékes őslénytani, ásványtani-kőzettani, alsóbb rendű- és magasabb rendű növénytani, gerinctelen állattani és gerinces állattani gyűjteményeknek ad otthont. A Múzeum gyűjteményeiben található tárgyak száma körülbelül 60.000.  A Természettudományi Múzeum (régen a Maros Megyei Múzeumkomplexum) egykori fő kiállítása Maros megye növény- és állatvilágát mutatta be. A Természettudományi Múzeum napjainkban a Maros megyei és a nemzeti kulturális kínálatnak szerves része, aktívan részt vesz a helyi és országos kulturális eseményekben. A Természettudományi Múzeum folyamatban lévő rehabilitációs projektje a Természettudományi Múzeumot nem csak a múzeumpedagógia és a tudományos kutatás, hanem a fenntartható fejlődés és a turizmus kiválósági központjává kívánja alakítani.
Ez a múzeum részben volt újdonság számomra, mivel kiskoromban már jártam itt. Akkor még nem volt felújítva és emlékeim szerint nem volt ekkora nagyszámú kiállított dolgai. A 3 múzeum közül ez tettszett a legjobban, mivel érdekel a természettudomány és, mert talán ennek volt a legtágabb kiállítása.


